ລາຍ​ສັກ​ຊົ່ວ​ຄ​າວ​ ຈະ​ກວດ​ຕິດ​ຕາມ ການ​ທຳ​ງານ​ ຂອງ ຮ່າງ​ກາຍ
ສິ່ງນີ້ ອາດເປັນການກ້າວກະໂດດໄປໜ້າ ໃນການປິ່ນປົວ ຄົນທີ່ມີໂຣກຕ່າງໆ ທີ່ມີຜົນກະທົບ ຕໍ່ລະບົບປະສາດ ຂອງເຂົາເຈົ້າ.
ໃນອະນາຄົດ, ການສັກລາຍອາດຈະບໍ່ເປັນພຽງວິທີສຳລັບຄົນບາງຄົນ ທີ່ຈະສະແດງ ຄວາມຮູ້ສຶກ ຂອງຕົນເອງອອກມາເທົ່ານັ້ນ, ມັນຍັງອາດຖືກໃຊ້ເພື່ອຕິດຕາມສະພາບ ທາງພັນທຸກຳ ຫຼື ແມ່ນກະທັ້ງຄວບຄຸມອຸປະກອນອົງຄະທຽມນຳດ້ວຍ ນັກຂ່າວວີໂອເອ ເຄວິນ ອີນັອກສ໌ ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ມັນມີການຄາດກັນວ່າ ຄົນປະມານ 1 ໃນທຸກ 5 ຄົນໃດ ໃນທົ່ວໂລກມີລາຍສັກ ແຕ່ບັນດານັກຄົ້ນຄວ້າໃນປະເທດ ປອກຕຸຍການ ແມ່ນກຳລັງເຮັດໃຫ້ສັກລາຍເປັນ ເລື່ອງກ່ຽວກັບວິທະຍາສາດຫຼາຍກວ່າ ສິລະປະຕາມຮ່າງກາຍ ທ່ານ ມາກມູດ ທາວາໂຄລີ ຈາກມະຫາວິທະຍາໄລ ກວາມບຣາ ໄດ້ກ່າວວ່າ “ເປັນ ຄັ້ງທຳອິດ, ທີ່ພວກເຮົາສາມາດສ້າງວິທີທີ່ອະນຸຍາດໃຫ້ພວກເຮົາ ໃຊ້ຈັກ ສັກລາຍ ແຕັ້ມຜິວໜັງອີເລັກໂທຣນິກທີ່ສາມາດຢືດໄດ້ເປັນຢ່າງສູງ ທີ່ມັນສາມາດ ສົ່ງຫາຜິວ ໜັງຂອງມະນຸດໄດ້, ຄ້າຍຄືກັບຮູບສັກລາຍຂອງເດັກນ້ອຍ ” ລາຍກຳລັງຖືກສັກໃສ່ ແລ້ວປົກມັນດ້ວຍໂລຫະປະສົມເຫຼັກແຫຼວ ນັ້ນຈະນຳພາສະແສໄຟຟ້າ ມັນໄດ້ຖືກຈຸ່ມລົງໃນນໍ້າ ແລ້ວເອົາມາແປະໃສ່ຜິວໜັງຄືກັບສັກລາຍຊົ່ວຄາວ ມັນມີລາຄາຖືກ ແລະ ກໍງ່າຍ ທ່ານ ມາກມູດ ກ່າວວ່າ “ສິ່ງທີ່ໃໝ່ໃນວີທີຂອງພວກເຮົານັ້ນ ແມ່ນການປະດິດ ເທັກ ໂນໂລຈີ ເພາະວ່າວິທີກ່ອນໜ້ານີ້ ກ່ຽວກັບ ການປະດິດເຄື່ອງອີເລັກໂທຣ ນິກທີ່ສາ ມາດຢືດໄດ້ແມ່ນແພງຫຼາຍ, ຕ້ອງໃຊ້ແຮງງານຫຼາຍ ແລະ ຊັບຊ້ອນ ” ເມື່ອເອົາມັນແປະໃສ່ຜິວໜັງແລ້ວ, ມັນສາມາດອ່ານ ແລະ ສົ່ງສັນຍານໄຟຟ້າ ໄດ້ ສິ່ງນີ້ອາດເປັນການກ້າວກະໂດດໄປໜ້າ ໃນການປິ່ນປົວຄົນ ທີ່ມີໂຣກຕ່າງໆ ທີ່ມີຜົນ ກະທົບຕໍ່ລະບົບປະສາດຂອງເຂົາເຈົ້າ ທ່ານ ມາກມູດ ກ່າວວ່າ “ຖ້າພວກເຮົາເອົາລາຍພວກນີ້ແປະໃສ່ຜິວໜັງ, ແລ້ວ ພວກ ເຮົາຈະສາມາດກະຕຸ້ນກ້າມເນື້ອ ຫຼື ເສັ້ນປະສາດຕ່າງໆ ມັນອາດມີປະ ໂຫຍດສຳ ລັບອາການຂອງຄົນໄຂ້ບາງຄົນ ທີ່ມີຄວາມຜິດປົກກະຕິທາງລະບົບ ເສັ້ນປະສາດ ຕົວຢ່າງ, ຄົນຜູ້ທີ່ໄດ້ຮັບບາດເຈັບໄຂສັນຫຼັງ ຈະສາມາດກັບມາ ຍ່າງໄດ້ອີກຄັ້ງ ” ມັນຍັງຈະສາມາດຊ່ວຍໃຫ້ຄົນທີ່ແຂນຂາກຸດ ຄວບຄຸມແຂນຂາທຽມຂອງເຂົາເຈົ້າ ດ້ວຍການປະຕິບັດເປັນເນື້ອເຫຍື່ອປະສາດທຽມ ທ່ານນາງ ຄາແມລ, ມາຈິດີ ຈາກມາຫາວິທະຍາໄລ ຄາເນກີ ແມລລັອນ ກ່າວ ວ່າ “ການເບິ່ງແຍງສຸຂະພາບ ແມ່ນແອັບພລີເຄຊັນທີ່ພວກເຮົາໄດ້ເພັ່ງເລັງໃສ່ ແທ້ໆ ອີກ ຂົງເຂດນຶ່ງທີ່ຫ້ອງທົດລອງຂອງຂ້າພະເຈົ້າໄດ້ເພັ່ງເລັງໃສ່ ຈະແມ່ນ ການພົວພັນ ລະ ຫວ່າງ ມະນຸດ ກັບ ເຄື່ອງຈັກ ແລະ ການຄົ້ນຄວ້າ ກ່ຽວກັບ ຫຸ່ນຍົນຫຼາຍກວ່າ ສະນັ້ນ ວັດຖຸພວກນີ້ຄືຂ້າພະເຈົ້າໄດ້ເວົ້າກ່ອນມາແລ້ວ, ຍັງມີ ແອບພລີເຄຊັນເຊັ່ນ ຜິວໜັງ ທຽມ ແລະ ເນື້ອເຫຍື່ອປະສາດທຽມເຊັ່ນກັນ ” ແລະ ໃນເມື່ອແອບພລີເຄຊັນດັ່ງກ່າວແມ່ນໃຊ້ຊົ່ວຄາວເທົ່ານັ້ນ, ການມີໄວ້ອັນ ນຶ່ງກໍບໍ່ ເຈັບຫຼາຍ ເທົ່າການສັກລາຍແທ້